CELEX: 62016TN0311
Language: hr
Date: 2016-06-21 00:00:00
Title: Predmet T-311/16: Tužba podnesena 21. lipnja 2016. – Siemens Industry Software protiv Komisije

22.8.2016   
            
            
               HR
            
            
               Službeni list Europske unije
            
            
               C 305/41
            
         Tužba podnesena 21. lipnja 2016. – Siemens Industry Software protiv Komisije
   (Predmet T-311/16)
   (2016/C 305/56)
   Jezik postupka: engleski
   
      Stranke
   
   
      Tužitelj: Siemens Industry Software (Leuven, Belgija) (zastupnici: H. Gilliams i J. Bocken, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Komisijinu odluku od 11. siječnja 2016. o programu državne potpore o izuzeću od oporezivanja viška dobiti SA.37667 (2015/C) (ex 2015/NN) koju je provela Kraljevina Belgija;
            
         
               —
            
            
               podredno, poništi članke 2.-4. Odluke;
            
         
               —
            
            
               u svakom slučaju poništi članke 2.-4. te odluke u dijelu u kojem se njima (a) zahtijeva povrat od subjekata kojima nije upućena „odluka o višku dobiti” kako je određena u Odluci i (b) zahtijeva povrat iznosa koji je jednak korisnikovoj poreznoj uštedi, pri čemu Belgiji nije dopušteno da uzme u obzir stvarno povećanje koje je provela druga porezna uprava;
            
         
               —
            
            
               naloži Europskoj komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, koji se temelji na očitoj pogrešci u ocjeni, prekoračenju ovlasti i nepostojanju prikladnog obrazloženja jer se u Komisijinoj odluci od 11. siječnja 2016. o programu državne potpore o izuzeću od oporezivanja viška dobiti SA.37667 (2015/C) (ex 2015/NN) koju je provela Kraljevina Belgija navodi postojanje programa potpore.
            
         
               2.
            
            
               Drugi tužbeni razlog, koji se temelji na povredi članka 107. UFEU-a, povredi obveze obrazlaganja i očitoj pogrešci u ocjeni jer se pobijanom odlukom navedeni program kvalificira kao selektivna mjera.
            
         
               3.
            
            
               Treći tužbeni razlog, koji se temelji na povredi članka 107. UFEU-a i očitoj pogrešci u ocjeni jer se pobijanom odlukom utvrđuje da taj program dovodi do prednosti.
            
         
               4.
            
            
               Četvrti tužbeni razlog, koji se temelji na povredi članka 107. UFEU-a, povredi legitimnih očekivanja, očitoj pogrešci u ocjeni, prekoračenju ovlasti, nepostojanju prikladnog obrazloženja jer se pobijanom odlukom Belgiji nalaže da vrati potporu.